CELEX: 22009D0089
Language: et
Date: 2009-07-03 00:00:00
Title: EMP Ühiskomitee otsus nr 89/2009, 3. juuli 2009 , millega muudetakse Euroopa Majanduspiirkonna lepingu XXI lisa (statistika)

22.10.2009   
            
            
               ET
            
            
               Euroopa Liidu Teataja
            
            
               L 277/41
            
         EMP ÜHISKOMITEE OTSUS
   
   nr 89/2009,
   3. juuli 2009,
   millega muudetakse Euroopa Majanduspiirkonna lepingu XXI lisa (statistika)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XXI lisa on muudetud EMP Ühiskomitee 29. mai 2009. aasta otsusega nr 73/2009 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 16. detsembri 2008. aasta määrus (EÜ) nr 1338/2008 rahvatervist ning töötervishoidu ja tööohutust käsitleva ühenduse statistika kohta (2).
            
         
               (3)
            
            
               Lepingusse tuleb inkorporeerida komisjoni 13. jaanuari 2009. aasta määrus (EÜ) nr 19/2009, millega rakendatakse Euroopa Parlamendi ja nõukogu määrust (EÜ) nr 453/2008 (ühenduse vabade ametikohtade kvartalistatistika kohta) vaba ametikoha, andmete kogumise võrdluskuupäevade, andmete edastamisele esitatavate nõuete ja otstarbekusuuringute määratlemise osas (3).
            
         
               (4)
            
            
               Lepingusse tuleb inkorporeerida komisjoni 13. jaanuari 2009. aasta määrus (EÜ) nr 20/2009, millega võetakse vastu nõukogu määruses (EÜ) nr 577/98 sätestatud töö- ja pereelu kokkusobitamist käsitleva lisaküsimustiku kirjeldus 2010. aastaks (4).
            
         
               (5)
            
            
               Lepingusse tuleb inkorporeerida komisjoni 11. juuli 2008. aasta määrus (EÜ) nr 36/2009, mille alusel koostatakse nõukogu määrusega (EMÜ) nr 3924/91 sätestatud tööstustoodangu PRODCOM loetelu aastaks 2008 (5),
            
         ON TEINUD JÄRGMISE OTSUSE:
   Artikkel 1
   Lepingu XXI lisa muudetakse järgmiselt:
   
               1)
            
            
               punkti 18y (Euroopa Parlamendi ja nõukogu määrus (EÜ) nr 763/2008) järele lisatakse järgmine punkt:
               
                           „18z.
                        
                        
                           
                              32008 R 1338: Euroopa Parlamendi ja nõukogu määrus (EÜ) nr 1338/2008, 16. detsember 2008, rahvatervist ning töötervishoidu ja tööohutust käsitleva ühenduse statistika kohta (ELT L 354, 31.12.2008, lk 70).
                           Käesolevas lepingus loetakse selle määruse sätteid järgmises kohanduses:
                           Liechtenstein on vabastatud nimetatud määrusega nõutavate andmete kogumisest, v.a II lisa (tervishoid) ja III lisa (surmapõhjused) kohased andmed.”;
                        
                     
         
               2)
            
            
               punkti 18va (komisjoni määrus (EÜ) nr 1062/2008) järele lisatakse järgmine punkt:
               
                           „18vb.
                        
                        
                           
                              32009 R 0019: komisjoni määrus (EÜ) nr 19/2009, 13. jaanuar 2009, millega rakendatakse Euroopa Parlamendi ja nõukogu määrust (EÜ) nr 453/2008 (ühenduse vabade ametikohtade kvartalistatistika kohta) vaba ametikoha, andmete kogumise võrdluskuupäevade, andmete edastamisele esitatavate nõuete ja otstarbekusuuringute määratlemise osas (ELT L 9, 14.1.2009, lk 3).”;
                        
                     
         
               3)
            
            
               punkti 18an (komisjoni määrus (EÜ) nr 377/2008) järele lisatakse järgmine punkt:
               
                           „18ao.
                        
                        
                           
                              32009 R 0020: komisjoni määrus (EÜ) nr 20/2009, 13. jaanuar 2009, millega võetakse vastu nõukogu määruses (EÜ) nr 577/98 sätestatud töö- ja pereelu kokkusobitamist käsitleva lisaküsimustiku kirjeldus 2010. aastaks (ELT L 9, 14.1.2009, lk 7).”;
                        
                     
         
               4)
            
            
               punkti 4af (komisjoni määrus (EÜ) nr 1165/2007) järele lisatakse järgmine punkt:
               
                           „4ag.
                        
                        
                           
                              32009 R 0036: komisjoni määrus (EÜ) nr 36/2009, 11. juuli 2008, mille alusel koostatakse nõukogu määrusega (EMÜ) nr 3924/91 sätestatud tööstustoodangu PRODCOMi loetelu aastaks 2008 (ELT L 18, 22.1.2009, lk 1).”
                        
                     
         Artikkel 2
   Määruste (EÜ) nr 1338/2008, (EÜ) nr 19/2009, (EÜ) nr 20/2009 ja (EÜ) nr 36/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 4. juulil 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (6).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 3. juuli 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 232, 3.9.2009, lk. 30.
   
      (2)  ELT L 354, 31.12.2008, lk 70.
   
      (3)  ELT L 9, 14.1.2009, lk 3.
   
      (4)  ELT L 9, 14.1.2009, lk 7.
   
      (5)  ELT L 18, 22.1.2009, lk 1.
   
      (6)  Põhiseadusest tulenevaid nõudeid ei ole nimetatud.